Darjah Kerabat Johor Yang Amat Dihormati Pangkat Pertama

Darjah Kerabat Pangkat Pertama DK (I) mengandungi seutas kalung (collar) diperbuat daripada emas dan enamel berbentuk rantai yang berukir nama “Abu Bakar” dalam tulisan Jawi, dengan panji-panji Sultan di sebelah kanan dan Bendera Kerajaan (lambang kerajaan negeri) di sebelah kiri. Di atasnya merupakan Mahkota Kerajaan dan di bawahnya ditulis cogan kata tulisan jawi “Muafakat itu Berkat”. Sebiji bintang besar (breast badge) diperbuat daripada emas dan perak berbentuk bintang sembilan pecahan dengan diameter berukuran 90 mm, di tengahnya bulan sabit dengan tulisan Jawi “Kepada Allah Berserah”, di atasnya sebilah pedang bersilang dengan keris menjungjung mahkota, dan di kelilingi oleh enamel merah bertulis dalam huruf Jawi “Muafakat itu Berkat”.

Selain itu, sebuah bintang kecil (sash badge) berukuran 56 mm diameter sembilan pecahan beserta kain pita warna kuning emas dengan lebar 50 mm, dan kain selempang warna kuning emas dengan lebar 86 mm melengkapi darjah ini.Maklumat darjah kebesaran

Senarai penerima
 #  Nama  Tahun 1Dato' Jaafar Haji Muhammad19032Tunku Abdul Rahman Putra Al-Haj19613Sultan Haji Hassanal Bolkiah Mu’izzaddin Waddaulah19694Tunku Puan Zanariah Tengku Ahmad19725Tun Hussein Onn19766Sultan Abdul Halim Mu’adzam Shah ibni Almarhum Sultan Badlishah19837Sultanah Bahiyah19898Tun Dr. Mahathir Mohamad19899Tun Abdullah Ahmad Badawi200410Tun Abdul Taib Mahmud200711Tunku Ismail Idris ibni Sultan Ibrahim Ismail200912Tan Sri Dato' Haji Abdul Ghani Othman200913Sultan Muhammad V201114Sultan Sallehuddin ibni Almarhum Sultan Badlishah201715Sultan Nazrin Muizzuddin Shah ibni Almarhum Sultan Azlan Muhibbuddin Shah201916Che' Puan Khaleeda Bustamam201917Pengiran Muda Mahkota Al-Muhtadee Billah202018Prabowo Subianto2025

Rujukan

Kategori:Darjah kebesaran negeri Johor